I Tyskland lagde filmen ud med 22,45 mio. USD inkl. forpremierer, hvilket er ny rekord for en lørdag. I Australien åbnede den tilsvarende med 8,7 mio. USD inkl. forpremierer og i Sydkorea med 8,2 mio. USD inkl. forpremierer. I Frankrig åbnedes med 14,6 mio. USD til trods for, at terrorangrebene i Paris 13. november medførte, at flere biografer lukkede. I Mexico, hvor dele af filmen blev optaget, åbnedes med 4,5 mio. USD, mere end det dobbelte af "Skyfall". Den slog også forgængeren i flere nordiske lande så som Finland med 2,66 mio. USD og Norge med 2,91 mio. USD. Tilsvarende godt gik det i Danmark med 4,2 mio. USD, Nederlandene med 3,38 mio. USD og Sverige med 3,1 mio. USD. I Indien startede filmen som nr. 1 med 4,8 mio. USD, 4 % mere end "Skyfall". I den tysktalende del af Schweiz lå filmen i top i fire uger. I Nederlandene lå den i top syv uger i træk og slog "Minions (film)" som årets mest sete film. De mest indbringende markeder udenfor Storbritannien og Nordamerika er Tyskland med 70,3 mio. USD og Frankrig med 38,8 mio. USD.